cyanic-selkie/wikianc huggingface dataset:
சோடியம் பைசல்பேட்டு
பயன்கள்
படிக கழிப்பறைக் கோப்பை துப்புரவுப் பொருள்களில் சோடியம் பைசல்பேட் முதன்மையான செயல்படு உட்பொருள் ஆகும்.
ஜவுளித் தொழிலில், இது சில நேரங்களில் பட்டின் இணைப்பொருள்கள் மற்றும் செல்லுலோசை அடிப்படையாகக் கொண்ட இழை (ரேயான், பருத்தி, சணல், முதலியன) கொண்டு தயாரிக்கப்பட்ட வெல்வெட்டுடன் "எரிந்து மிச்சமான வெல்வெட் "ஐ உருவாக்க பயன்படுத்தப்படுகிறது: சோடியம் பைசல்பேட், அத்தகைய துணியில் பூசப்பட்டு அதை வெப்பப்படுத்தும் போது, செல்லுலோஸ் அடிப்படையிலான இழைகளை உடையக்கூடியவையாகவும், செதில்களாகவும் மாறச் செய்கின்றன. இதன் விளைவாக, முடிக்கப்பட்ட பொருட்களில் எரிந்த பகுதிகள் விடப்பட்டு பொதுவாக கவர்ச்சிகரமான வடிவமைப்புகளை உருவாக்குகின்றது.
உணவுத் தொழிலில்
சோடியம் பைசல்பேட்டு ரொட்டித் தொழிலில் ரொட்டிகளை மென்மையாக்கவும், உப்பச் செய்யவும் பயன்படும் ரொட்டிக் கலவைகளில் உணவுச் சேர்க்கைப் பொருளாகப் பயன்படுத்தப்படுகிறது.
சோடியம் பைசல்பேட்டு புளிப்புச் சுவையின்றியே pH மதிப்பைக் குறைப்பதால் இது வணிகரீதியில் கிடைக்கக் கூடிய சிட்ரிக், மாலிக், பாசுபாரிக் அமிலங்களுக்கு மாற்றாகப் பயன்படுகிறது
மேற்கோள்கள்
பகுப்பு:உணவுச் சேர்பொருட்கள் பகுப்பு:ஒளிப்படக்கலை வேதிப்பொருட்கள் பகுப்பு:அமில உப்புகள் பகுப்பு:சோடியம் சேர்மங்கள் பகுப்பு:சல்பேட்டுகள் பகுப்பு:Articles without UNII source பகுப்பு:Articles without KEGG source பகுப்பு:Articles without EBI source
பாலமேடு பட்டாளம்மன் கோயில்
பாலமேடு பட்டாளம்மன் கோயில் தமிழ்நாட்டில் மதுரை மாவட்டம், பாலமேடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மரியா பெட்ராசா
மரியா பெட்ராசா (María Pedraza) (பிறப்பு: 26 சனவரி 1996) என்பவர் எசுப்பானிய நாட்டு நடிகை, நடனக் கலைஞர் மற்றும் வடிவழகி ஆவார். இவர் நெற்ஃபிளிக்சு தொடர்களான மணி ஹெய்ஸ்ட் மற்றும் எலைட் போன்ற தொடர்களில் நடித்ததன் மூலம் மிகவும் பிரபலமானவர்.
நடிப்புத்துறை
இயக்குனர் எஸ்டெபன் கிரெஸ்போவால் என்பவர் பெட்ராசாவின் இன்ஸ்ட்டாகிராம் கணக்கின் மூலம் கவரப்பட்டு, அவரின் முதல் படமான 'அமர்' என்ற திரைப்படத்தில் லாரா என்ற கதாபாத்திரம் மூலம் நடிப்புத்துறைக்கு அறிமுகமாகினார். அதன் பிறகு நெற்ஃபிளிக்சு தொடரான மணி ஹெய்ஸ்ட் என்ற இணையத் தொடரில் முதல் இரண்டு பருவங்களிலும் முன்னணி கதாபாத்திரத்தில் நடித்தார். இந்த தொடர் இவருக்கு மிகப்பெரிய பெயரையும் வெற்றியையும் பெற்றதுக் கொடுத்தது. அதை தொடர்ந்து மீண்டும் நெற்ஃபிளிக்சுக்காக எலைட் என்ற தொடரின் முதல் பருவத்தில் முதன்மை கதாபாத்திரத்தில் நடித்தார்.
வெளி இணைப்புகள்
பகுப்பு:1996 பிறப்புகள் பகுப்பு:வாழும் நபர்கள் பகுப்பு:எசுப்பானிய திரைப்பட நடிகைகள் பகுப்பு:எசுப்பானிய தொலைக்காட்சி நடிகைகள் பகுப்பு:மாதிரி நடிகைகள்
தேவம்பாடி வலசு அமணீசுவரர் கோயில்
தேவம்பாடி வலசு அமணீசுவரர் கோயில் தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் கோயம்புத்தூர் மாவட்டத்தில் பொள்ளாச்சி வட்டத்தில் தேவம்பாடி வலசு என்னுமிடத்தில் அமைந்துள்ளது. முன்னர் இவ்வூர் தெய்வம்பாடி வலசு என்றழைக்கப்பட்டதாகக் கூறுகின்றனர்.
இறைவன், இறைவி
இக்கோயிலின் மூலவராக அமணீசுவரர் உள்ளார். பார்வதி மற்றும் கங்கா இத்தலத்தின் இறைவியர் ஆவர். வேம்பு இக்கோயிலின் தல மரமாகும். கோயிலின் தல தீர்த்தமாக கங்கா உள்ளது. மகாசிவராத்திரி உள்ளிட்ட பல விழாக்கள் நடைபெறுகின்றன.
அமைப்பு
புல்வெளிக்கு நடுவில் சிறிய அளவில் இக்கோயில் உள்ளது. கருவறை சுற்றுச்சுவரில் சிலைகள் எதுவுமில்லை. கொடி மரம், பலி பீடம் எவையும் காணப்படவில்லை. மூலவர் எதிரில் நந்தி ருத்ராத்ரட்சத்துடன் காணப்படுகிறது. நவக்கிரகங்கள் உள்ளன. சண்டிகேசுவரர் சிவனுடன் உள்ளார். இத்தல விநாயகர் வேம்பு விநாயகர் என்றழைக்கப்படுகிறார்.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள்
அசோக் அமிர்தராஜ்
அசோக் அமிர்தராஜ் (Ashok Amritraj, பிறப்பு: பிப்ரவரி 22, 1956) is an இந்திய அமெரிக்கத் திரைப்படத் தயாரிப்பாளரும், முன்னாள் தொழில்முறை டென்னிஸ் விளையாட்டு வீரரும், நேசனல் ஜியாகிரபிக் திரைப்பட நிறுவனத்தின் தலைமைச் செயலதிகாரியும் ஆவார்.
விளையாட்டுத்துறை
தமிழ்நாடு சென்னையில் பிறந்த அசோக் அமிர்தராஜ் தனது 9 ஆண்டுகால விளையாட்டு வாழ்க்கையில் இந்தியாவிற்காக பல பன்னாட்டு டென்னிஸ் பந்தயங்களில் விளையாடியுள்ளார். விம்பிள்டன், அமெரிக்க ஓப்பன் விளையாட்டுகளில் பற்கேற்று உள்ளார். இவரது சகோதரர்கள் விஜய் அமிர்தராஜ், ஆனந்த் அமிர்தராஜ் ஆகியோரும் டென்னிஸ் வீரர்கள் ஆவர்.
திருக்கோவையார் பழைய உரை
திருக்கோவையார் என்னும் நூலுக்குப் பழைய உரை ஒன்று உண்டு. இதன் காலம் 1150, 1275, இருவேறு ஆண்டுகளைச் சார்ந்ததாகக் கருதப்படுகிறது. இதன் ஆசிரியர் இன்னார் எனத் தெரியவில்லை. உரைநூல் பிண்டப் பொழிப்புரையாகவும், சொற்பொருள் விளக்கும் பதவுரையாகவும் உள்ளது.
அசோக் அமிர்தராஜ்
திரைப்படத் துறை
இவர் ஹாலிவுட் உட்பட நூற்றிற்கும் அதிகமான திரைப்படங்களைத் தயாரித்துள்ளார். புதியவர்களை ஊக்குவிக்கும் விதத்தில் கேட்வே என்ற நிகழ்ச்சியையும் சோனி (Sony PIX) தொலைக்காட்சியில் நடத்தினார். தமிழில் ஜீன்ஸ் என்ற திரைப்படத்தைத் தயாரித்தார்.
திருக்கோவையார் பழைய உரை
காலம் இவ்வுரை பற்றிய சில செய்திகள்
அடிக்குறிப்பு
பகுப்பு:12 ஆம் நூற்றாண்டுத் தமிழ் நூல்கள் பகுப்பு:13 ஆம் நூற்றாண்டுத் தமிழ் நூல்கள்
அசோக் அமிர்தராஜ்
திரைப்படத் துறை
இவர் தயாரித்த திரைப்படங்கள் கீழே:
வெளி இணைப்புகள்
பகுப்பு:1956 பிறப்புகள் பகுப்பு:வாழும் நபர்கள் பகுப்பு:இந்திய அமெரிக்கர்கள் பகுப்பு:இந்திய டென்னிஸ் வீரர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:சென்னை திரைப்படத் தயாரிப்பாளர்கள்
வாஞ்சி மணியாச்சி சந்திப்பு தொடருந்து நிலையம்
வாஞ்சி மணியாச்சி சந்திப்பு தொடருந்து நிலையம் (Vanchi Maniyachchi Junction railway station, நிலையக் குறியீடு:MEJ) ஆனது இந்தியாவின், தமிழ்நாட்டிலுள்ள, தூத்துக்குடி மாவட்டத்தில், மணியாச்சி நகரில் உள்ள ஒரு தொடருந்து நிலையமாகும். இது தெற்கிலுள்ள திருநெல்வேலியையும், கிழக்கு உள்ள தூத்துக்குடியையும் இணைக்கிறது.
அமைவிடம்
இது தூத்துக்குடியில் இருந்து 30 கிலோமீட்டர் (19 மைல்) தொலைவில், ஒட்டந்தம்-மணியாச்சி சாலையில் அமைந்துள்ளது.
வழித்தடம்
இந்த நிலையத்திலிருந்து மூன்று தடங்கள் கிளையாக பிரிகின்றது.
வெளி இணைப்புகள்
பகுப்பு:தமிழகத் தொடருந்து சந்திப்புகள் பகுப்பு:தூத்துக்குடி மாவட்டத்திலுள்ள தொடருந்து நிலையங்கள் பகுப்பு:மதுரை தொடருந்து கோட்டம்
சுரேஷ்குமார் காஷ்யப்
சுரேஷ்குமார் காஷ்யப் (Suresh Kumar Kashyap, பிறப்பு:23 ஜூலை 1971) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதீய ஜனதா கட்சியைச் சேர்ந்தவர். 2019 ஆம் ஆண்டு சிம்லா மக்களவைத் தொகுதியிலிருந்து மக்களவைக்கு பாரதீய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
ராய் அபெல்
ராய் அபெல் (Roy Abell, பிறப்பு: சனவரி 21 1931, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1967 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ராய் அபெல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1931 பிறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள்
தும்பல் ஊராட்சி
தும்பல் ஊராட்சி (Thumbal Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5465 ஆகும். இவர்களில் பெண்கள் 2722 பேரும் ஆண்கள் 2743 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சமண அறநெறிகள் (நூல்)
உசாத்துணை
'சமண அறநெறிகள்', நூல், (முதற்பதிப்பு, 1998; பல்லவி பதிப்பகம், பெரியார் தெரு, எம்.ஜி.ஆர்.நகர், சென்னை)
பகுப்பு:1998 தமிழ் நூல்கள் பகுப்பு:சமணம்
செங்குத்து விசை
இரு பொருள்கள் (அல்லது பொருள்களின் பரப்புகள்) ஒன்றையொன்று தொட்டுக் கொண்டிருக்கும்போது அப்பொருள்களின் தொடுபரப்புகளுக்கு செங்குத்தாக செயல்படும் விசை யே செங்குத்து விசை (Normal force)எனப்படுகிறது. அவ்வாறு வைக்கப்பட்டுள்ள திண்மப் பொருள்கள் ஒன்றினுள் மற்றொன்று புகுவதைத் தடுக்கும் வண்ணம் அவற்றின் தொடுபரப்புகளால் செங்குத்து திசையில் அளிக்கப்படும் தொடு விசையே செங்குத்து விசை எனவும் கூறலாம். நியூட்டனின் மூன்றாம் விதி யின் நேரடி விளைவாக இவ்விசை உள்ளது; செங்குத்து விசையின் பொதுவான குறியீடுகள் N மற்றும் FN.
எடுத்துக்காட்டுகள்
thumb|184x184px|மேல்: படம் 1 (எடுத்துக்காட்டு 1); கீழ்: படம் 2 (எடுத்துக்காட்டு 2)
தோற்றக் காரணம்
ஒரு பொருளையும் அதனுடன் தொடுதலில் உள்ள தடையையும் (மேசை, பரப்பு, சாய்தளம், மற்றொரு பரப்பு உள்ளிட்டவை) ஒன்றோடொன்று அழுத்தும்போது, அவற்றின் தொடுபரப்புகளுக்கிடையே தோன்றும், எதிர்த்திசையில் இயங்கும் வான் டெர் வால்சு விசை அதிகரித்து அப்பொருள்கள் ஒன்றினுள் மற்றொன்று புகுவதைத் தடுக்கின்றது; அழுத்தும் விசையை அதிகரிக்கும்போது (அல்லது குறைக்கும்போது) அவ்விரு பரப்புகளின் அணுக்கள்/மூலக்கூறுகளுக்கு இடைப்பட்ட தொலைவு குறைவதால் (அல்லது அதிகரிப்பதால்) வான் டெர் வால்சு விசையும் அதிகரிக்கும் (அல்லது குறையும்). மேலும், அவ்விரு தொடுபரப்புகளையும் சிறிதளவு இடைவெளி உள்ளவாறு விலக்கும்போது வான் டெர் வால்சு விசை முழுவதுமாக மறைவதால், செங்குத்து விசையும் மறைந்து விடுகிறது.
மேற்கோள்கள்
பகுப்பு:நிலையியல்
கொரொட்-7பி
கொரொட்-7பி (COROT-7b என்பது எமது சூரியக்குடும்பத்திற்கு வெளியே கொரொட்-7 என்ற விண்மீனைச் சுற்றிவரும் கோள் ஆகும். இக்கோளை கொரொட் என்ற பிரெஞ்சு விண்கலம் பெப்ரவரி 2009 இல் கண்டுபிடித்தது. இதுவரை விட்டம் அளக்கப்பட்ட புறக்கதிரவமண்டலக் கோள்களில் மிகச் சிறிய கோள் இதுவாகும். இதன் விட்டம் புவியினதை விட 1.7 மடங்கே பெரியதாகும். அத்துடன் இதன் திணிவு புவியை விட கிட்டத்தட்ட 4.8 மடங்கு பெரியது . இந்தளவு எடையுள்ள கோள் கட்டாயம் பாறைகளைக் கொண்டதாக இருக்கவேண்டும் என்று வானியலாளர்கள் நம்புகின்றனர் இது தனது விண்மீனை சுற்றும் காலம் 20 மணி ஆகும். 150 பார்செக் (490 ஒளியாண்டு) தூரத்தில் உள்ள இதன் விண்மீன் ஆனது சூரியனைவிட சிறியதாகும்.
இயல்புகள்
கொரொட்-7பி மிக அதிக வெப்பநிலையைக் (1000 முதல் 1500 °C வரை அல்லது 3,600 °F) கொண்டுள்ளது. இவ்வளவு உயர் வெப்பநிலை காரணமாக அங்கு உயிரினங்கள் வாழ்வதற்கேற்ற சூழ்நிலை அரிதாகவே காணப்படுகிறது.
வெளி இணைப்புகள்
பகுப்பு:புறக்கோள்கள்
காயாம் பட்டி ஊராட்சி
காயாம் பட்டி ஊராட்சி (Kayampatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1540 ஆகும். இவர்களில் பெண்கள் 754 பேரும் ஆண்கள் 786 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஏடீசிஒய் 1
மனிதர்கள் உடலில் உள்ள அடினைலைல் சைக்லேஸ் வகை 1 நொதிக்கு ஏடீசிஒய்1' (ADCY1'') மரபணு என்ற குறியீடு வழங்கப்பட்டுள்ளது.
நேச அணி
நேச அணி (Allies) (நேச நாடுகள் அணி-நட்பு அணி) ஒரு பொதுவான சர்ச்சைகளுக்காக குறிப்பிட்ட சில நாடுகள் ஒன்றுசேர்ந்து பொது கருத்தை எட்டுவதற்காக ஏற்படுத்தப்பட்ட அணி சேர்ந்த நாடுகள் அமைப்பை நேச நாடுகள் அணி அல்லது நேச அணி என அழைக்கப்பட்டது. இதன்மூலம் அதனதன் இராணுவ அமைப்புடன் ஒன்று சேர்ந்து அனைவரும் ஒரே நோக்கத்திற்காக ஒரே எதிரியை நோக்கிப் போராடுவது அல்லது போரிடுவது என்றக் குறிக்கோளுக்காக அமைக்கப்பட்டது. இவ்வணியில் சேர்ந்த நாடுகள் ஒரே அணியாக முதலாம் உலகப்போரில் மைய சக்தியை (மையசக்தி என்றழைக்கப்பட்ட நாடுகள்- பல்கேரியா, ஒட்டோமான் பேரரசு, ஆஸ்டிரிய-அங்கேரி, ஜெர்மன் பேரரசு) எதிர்த்தும் இரண்டாம் உலகப்போரில் அச்சு நாட்டு (அச்சு சக்திகள்) அணிகளின் சக்தியை எதிர்த்தும் போரிட்டன.
பகுப்பு:இரண்டாம் உலகப் போர் பகுப்பு:முதலாம் உலகப் போர்
ஏடீசிஒய் 1
இந்த மரபணு மூளையில் உள்ள அடினைலைல் சைக்லேஸ் ஒரு மரபணு வடிவவகை என்று வகைப்படுத்தப்பட்டுள்ளது. மூளை உருவாக்கத்தை வகைப்படுத்தும் முறையில் இதே போன்ற ஒரு புரதம் எலிகளின் உடலில் இருப்பது கண்டறியப்பட்டது.
செயல்பாடு
ஏடீசிஒய் 1 என்பது கால்மோடுலின் உணர் அடினைலைல் சைக்லேஸ் ஆகும். மத்திய நரம்பு மண்டல செயல்பாடுகளை ஒழுங்குமுறைப்படுத்தும் அடிப்படைச் செயல்பாட்டில் தொடர்பு பெற்றுள்ளது. குறிப்பாக, நினைவக கையகப்படுத்தல் மற்றும் கற்றல் ஆகியவற்றில் இது பெரும் பங்கு வகிக்கிறது, பீட்டா மற்றும் காமா போன்ற சிக்கலான துணை அலகுகளின் செயல்குறைப்பியாக ஜி புரதம் செயல்படுகிறது.
வெளி இணைப்புகள்
பகுப்பு:மரபணுக்கள்
காயாம் பட்டி ஊராட்சி
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புனித மேரி தேவாலயம், அதிரம்புழா
புனித மேரி தேவாலயம் (st mary's church athirampuzha) என்பது கேரளத்தின், கோட்டயம் மாவட்டத்தில், கோட்டயத்திலிருந்து 10 கி.மீ தூரத்தில் உள்ள அதிரம்புழாவில் அமைந்துள்ள ஒரு கிருத்துவ தேவாலயம் ஆகும். இந்த தேவாலயம் கி.பி. 835 ஆம் ஆண்டு கட்டபட்டதாக கருதப்படுகிறது. பின்னர் 1874 இல் புதுப்பிக்கபட்டது. இங்கு புனித செபாஸ்டியனை சிறப்பிக்கும் ஆண்டு விழாவின்போது நடக்கும் வாண வேடிக்கை, விளக்கு அலங்காரம் போன்றவை சிறப்பாக இருக்கும். இந்த விருந்து விழாவில் தங்க வில், அம்புகளை பக்தர்கள் காணிக்கையாக செலுத்துவார்கள்.
வெளி இணைப்புகள்
பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள் பகுப்பு:Coordinates on Wikidata
எம்மி நோய்தர்
அமாலி எம்மி நோய்தர் (Amalie Emmy Noether), 23 மார்ச் 1882 – 14 ஏப்ரல் 1935) செருமானிய கணிதவியலாளர் ஆவார். சுருக்க இயற்கணித ஆய்வுகளுக்காக அறியப்படுகிறார். கணித இயற்பியலில் அடிப்படையான நோதரின் முதல் மற்றும் இரண்டாவது தேற்றத்தை கண்டுபிடித்தார். பாவெல் அலெக்ஸாண்ட்ரோவ், ஆல்பர்ட் ஐன்ஸ்டைன், ஜீன் டியூடோன், ஹெர்மன் வெயில் மற்றும் நார்பர்ட் வீனர் ஆகியோரால் கணித வரலாற்றில் "மிக முக்கியமான பெண்மணி" என்று வர்ணிக்கப்படுகிறார். இவரது காலத்தின் முன்னணி கணிதவியலாளர்களில் ஒருவராக, இவர் வளையம், களங்கள் மற்றும் இயற்கணிதங்களின் சில கோட்பாடுகளை உருவாக்கினார். இயற்பியலில், நோதரின் தேற்றம் சமச்சீர் மற்றும் காப்பு விதிகளுக்கு இடையிலான தொடர்பை விளக்குகிறது.
வாழ்க்கை
பிராங்கோனிய நகரமான எர்லாங்கனில் யூதக் குடும்பத்தில் கணிதவியலாளர் மாக்ஸ் நோதர் என்பவருக்கு மகளாக பிறந்தார். ஆரம்பக் கல்விக்குப் பிறகு பிரெஞ்சு மற்றும் ஆங்கிலம் கற்க திட்டமிட்டார். ஆனால் அதற்கு பதிலாக இவரது தந்தை விரிவுரை செய்து வந்த எர்லாங்கன் பல்கலைக்கழகத்தில் கணிதம் படித்தார். பால் கோர்டனின் மேற்பார்வையின் கீழ் 1907-இல் தனது முனைவர் பட்டத்தை முடித்த பிறகு, எர்லாங்கனின் கணித நிறுவனத்தில் ஏழு ஆண்டுகள் ஊதியம் இல்லாமல் பணியாற்றினார். அந்த நேரத்தில், பெண்கள் பெரும்பாலும் கல்வி நிலைகளில் இருந்து விலக்கப்பட்டிருந்தனர். 1915 ஆம் ஆண்டில், உலகப் புகழ்பெற்ற கணித ஆராய்ச்சி மையமான கோட்டிங்கன் பல்கலைக்கழகத்தில் கணிதத் துறையில் சேர டேவிடு இல்பேர்ட்டு மற்றும் பெலிக்ஸ் க்ளீன் ஆகியோரால் அழைக்கப்பட்டார். இருப்பினும், தத்துவ பீடத்தினர் ஆட்சேபித்தனர். மேலும் இவர் ஹில்பர்ட்டின் பெயரில் நான்கு ஆண்டுகள் விரிவுரை ஆற்றினார். 1919 ஆம் ஆண்டில் இவரது குடியேற்றம் அங்கீகரிக்கப்பட்டது. இதனால் இவர் பிரைவேட்டோசென்ட் பதவியைப் பெற முடிந்தது.
பணிகள்
1933 வரை கோட்டிங்கன் கணிதத் துறையின் முன்னணி உறுப்பினராக நோதர் இருந்தார்; இவரது மாணவர்கள் சில நேரங்களில் "நோதர் பாய்ஸ்" என்று அழைக்கப்பட்டனர். 1924 இல், டச்சுக் கணிதவியலாளர் பிஎல் வான் டெர் வேர்டன் இவருடன் சேர்ந்து, விரைவில் நோதரின் கருத்துகளின் முன்னணி விளக்கமளிப்பவராக ஆனார்; 1931 ஆம் ஆண்டு இவரது செல்வாக்குமிக்க பாடப்புத்தகமான மாடர்ன் அல்ஜிப்ராவின் இரண்டாம் தொகுதிக்கு அவரது பணி அடித்தளமாக அமைந்தது. 1932 ஆம் ஆண்டு சூரிக்கு நகரில் நடந்த அனைத்துலகக் கணித அறிஞர் பேரவையில் இவர் உரையாற்றிய நேரத்தில், இவரது இயற்கணித அறிவு உலகம் முழுவதும் அங்கீகரிக்கப்பட்டது. அடுத்த ஆண்டு, ஜெர்மனியின் நாஜி அரசாங்கம் யூதர்களை பல்கலைக்கழக பதவிகளில் இருந்து நீக்கியது. இதனால் நோதர் அமெரிக்காவிற்குச் சென்று பென்சில்வேனியாவில் உள்ள பிரைன் மாவர் கல்லூரியில் பணியில் சேர்ந்தார். அங்கு அவர் மேரி ஜோஹன்னா வெயிஸ், ரூத் உள்ளிட்ட முனைவர் மற்றும் முதுகலை பட்டதாரிகளைப் பயிற்றுவித்தார். அதே நேரத்தில், நியூ செர்சியின் பிரின்ஸ்டனிலுள்ள மேம்பட்ட படிப்புக்கான நிறுவனத்தில் விரிவுரை மற்றும் ஆராய்ச்சியையும் மேற்கொண்டார்.
1908 முதல் 1919 வரை இவர் இயற்கணித மாற்றமிலிகள் குறித்தும் எண் புலங்கள் குறித்தும் ஆய்வுகள் மேற்கொண்டார். இவரது நோய்தரின் தேற்றம் "தற்கால இயற்பியல் மேம்பாடிற்கு மிகவும் துணைபுரிந்த மிக முதன்மையான கணிதத் தேற்றங்களில் ஒன்றாக" கருதப்படுகின்றது. 1920 முதல் 1926 வரை அவர் பரிமாற்று வளையங்களில் சீர்மங்கள் குறித்த கருதுகோளை உருவாக்கினார். 1927–35 காலகட்டத்தில் பரிமாற்று வளையங்களைக் குறித்தும் அதிபர சிக்கலெண்கள் குறித்தும் ஆய்வுக்கட்டுரைகள் எழுதினார். தவிரவும் பிற கணிதவியலாளர்களுக்கும் அவர்களது ஆய்விற்கு பல கருத்துருக்களை வழங்கி பல ஆய்வு கட்டுரைகளுக்கு வழிகாட்டியுள்ளார்.
வெளியிணைப்புகள்
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள் பகுப்பு:பெண் கணிதவியலாளர்கள் பகுப்பு:பெண் இயற்பியலாளர்கள் பகுப்பு:செருமானியக் கணிதவியலாளர்கள் பகுப்பு:செருமானிய இயற்பியலாளர்கள் பகுப்பு:செருமானியப் பெண் அறிவியலாளர்கள் பகுப்பு:1882 பிறப்புகள் பகுப்பு:1935 இறப்புகள் பகுப்பு:செருமானியக் கண்டுபிடிப்பாளர்கள் பகுப்பு:பெண் கண்டுபிடிப்பாளர்கள் பகுப்பு:யூத அறிவியலாளர்கள்
கல்லொட்டு ஊராட்சி
கல்லொட்டு ஊராட்சி (Kallottu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 570 ஆகும். இவர்களில் பெண்கள் 268 பேரும் ஆண்கள் 302 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேவரிஷிகுப்பம் ஊராட்சி
தேவரிஷிகுப்பம் ஊராட்சி (Devarishikuppam Gram Panchayat), தமிழ்நாட்டின் வேலூர் மாவட்டத்தில் உள்ள கே வி குப்பம் வட்டாரத்தில் அமைந்துள்ளது. இந்த ஊராட்சி, கீழ்வைத்தியணான்குப்பம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3318 ஆகும். இவர்களில் பெண்கள் 1640 பேரும் ஆண்கள் 1678 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காரமடை நஞ்சுண்டேசுவரர் கோயில்
தேவம்பாடி வலசு அமணீசுவரர் கோயில் தமிழ்நாட்டில் கோயம்புத்தூர் மாவட்டத்தில் மேட்டுப்பாளையம் வட்டத்தில் உள்ள சிவன் கோயிலாகும்.
அமைவிடம்
இக்கோயில் கோயம்புத்தூர் மாவட்டத்தில் காரமடை என்னுமிடத்தில் அமைந்துள்ளது. முன்னர் இவ்வூர் தெய்வம்பாடி வலசு என்றழைக்கப்பட்டதாகக் கூறுகின்றனர்.
இறைவன், இறைவி
இக்கோயிலின் மூலவராக நஞ்சுண்டேசுவரர் உள்ளார். இறைவி லோக நாயகி ஆவார். வில்வம் இக்கோயிலின் தல மரமாகும். கோயிலின் தல தீர்த்தமாக தெப்பம் உள்ளது. மகாசிவராத்திரி உள்ளிட்ட பல விழாக்கள் நடைபெறுகின்றன.
அமைப்பு
மூலவர் திருமேனி பட்டையாக, செந்நிறத்தில் காணப்படுகிறது. சன்னதிக்குள் மற்றொரு ஆவுடையார் போன்ற அமைப்பில் தரையில் காணப்படுகிறது. இவ்வகையில் இரண்டு ஆவுடையாருடன் காணப்படுவது சிறப்பாகக் கருதப்படுகிறது. சிவன் சன்னதியையொட்டி கோஷ்டத்தில் எட்டு யானைகள் விமானத்தைத் தாங்கியபடி காணப்படுகின்றன. ஒரு யானை சிற்பத்திற்குக் கீழ் பிரம்மாவும், மற்றொரு யானை சிற்பத்திற்குக் கீழ் லட்சுமி நாராயணரும் உள்ளனர். விநாயகர், ஆறுமுகவேலர், சண்டிகேசுவரர் ஆகியோருக்கு தனியாக சன்னதிகள் உள்ளன. தல விநாயகர் செண்பக விநாயகர் ஆவார். மூலவர் கோஷ்டத்தின் அருகே பாதாள விநாயகர் உள்ளார். கோஷ்டத்தில் பிரதோஷ மூர்த்தி, சிவ துர்க்கை ஆகியோர் உள்ளனர்.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள்
எம். எச். மொகம்மது
'''எம். எச். மொகம்மது என அழைக்கப்படும் முகம்மது அனீஃபா மொகம்மது' (Mohamed Haniffa Mohamed'', 15 சூன் 1921 – 26 ஏப்ரல் 2016) இலங்கை அரசியல்வாதியும், முன்னாள் நாடாளுமன்ற உறுப்பினரும், முன்னாள் அமைச்சரும், முன்னாள் நாடாளுமன்ற சபாநாயகரும் ஆவார்.
கொழும்பு மாநகர சபை உறுப்பினராக அரசியலில் நுழைந்த மெ. எச். முகம்மது மாநகர சபையின் மேயராகப் பணியாற்றினார். பின்னர் நாடாளுமன்றத்திற்கு தெரிவாகி டட்லி சேனாநாயக்க (1965-70) அரசாங்கத்தில், தொழில் மற்றும் வீடமைப்பு அமைச்சராகப் பதவி வகித்தார். மேலும் நாடாமன்ற அலுவல்கள் மற்றும் மேல் மாகாண அபிவிருத்தி அமைச்சும் பதவிகளிலும் பணியாற்றினார். நாடாளுமன்றத்தின் 14-வது சபாநாயகராக 1989 முதல் 1994 வரை செயற்பட்டார்.
மேற்கோள்கள்
பகுப்பு:இலங்கை நாடாளுமன்ற சபாநாயகர்கள் பகுப்பு:1921 பிறப்புகள் பகுப்பு:2016 இறப்புகள் பகுப்பு:இலங்கையின் 8வது நாடாளுமன்ற உறுப்பினர்கள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:ஐக்கிய தேசியக் கட்சி அரசியல்வாதிகள் பகுப்பு:இலங்கை அமைச்சர்கள் பகுப்பு:இலங்கை முசுலிம்கள் பகுப்பு:கொழும்பு உவெசுலி கல்லூரி பழைய மாணவர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:கொழும்பு முதல்வர்கள்
மடிகேரி சட்டமன்றத் தொகுதி
மடிகேரி சட்டமன்றத் தொகுதி (Madikeri Assembly constituency) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது குடகு மாவட்டத்தில் உள்ளது.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:குடகு மாவட்டம்
குகை ஓவியம்
குகை ஓவியம் அல்லது பாறை ஓவியம் என்பது, குகைகள், பாறைகள் போன்றவற்றில் வரையப்பட்ட பண்டைக்கால ஓவியங்களைக் குறிக்கும். இவை பொதுவாக, வரலாற்றுக்கு முற்பட்ட காலங்களைச் சேர்ந்தவை. குகை ஓவியங்கள், 40,000 ஆண்டுகள் வரை பழமையான, மேற் பழைய கற்காலக் காலத்திலிருந்தே வரையப்பட்டதாகத் தெரிகிறது. இவ்வோவியங்கள் பெரும்பாலும் சமூகத்தின் மதிப்புக்குரிய மூத்தோராலேயே வரையப்பட்டதாக நம்பப்படுகிறது.
வரலாறு
1837 ஆம் ஆண்டில், சர். ஜார்ஜ் கிரே (Sir. George Grey) என்பவர், ஆஸ்திரேலியாவில் உள்ள சிட்னிக்கு அருகே பாறை ஓவியத்தைக் கண்டுபிடித்து உலகுக்கு அறிமுகப் படுத்தினார். ஆனாலும் ஆய்வாளர்களின் கவனத்தை அதிகம் ஈர்க்கவில்லை. பின்னர், 1879 ஆம் ஆண்டில் இன்னுமொரு குகை ஓவியக் கண்டுபிடிப்பு நிகழ்ந்தது. ஸ்பெயின் நாட்டிலுள்ள அல்டமிரா என்னுமிடத்தில் 12 வயது நிரம்பிய சிறுமி ஒருத்தி குகை ஓவியம் ஒன்றைக் கண்டு பிடித்தாள். இக் கண்டுபிடிப்பின் பின்னரே மானிடவியல், தொல்லியல் போன்ற துறைகளைச் சேர்ந்த ஆய்வாளர்களிடையே குகை ஓவியங்கள் பற்றிய ஆர்வம் எழுந்தது. முதன் முதலாக ஐரோப்பாவில் அல்டமிராவில் மக்தலேனியப் பண்பாட்டைச் சேர்ந்த குகை ஓவியங்கள் கண்டுபிடிக்கப்பட்டபோது, அது ஒரு ஏமாற்று என்று கல்வியாளர்களால் கருதப்பட்டது. எனினும், பிற்காலத்து மீள் மதிப்பீடுகளும், தொடர்ந்து இடம்பெற்ற புதிய குகை ஓவியக் கண்டு பிடிப்புக்களும், அதன் நம்பகத் தன்மையை உறுதி செய்துள்ளன. அத்துடன், மிக எளிமையான கருவிகளைப் பயன்படுத்திய மேற் பழையகற்கால மனிதர்களின் உயர் தரத்திலான கலைத் திறமையையும் அவை வெளிக் கொணர்ந்துள்ளன.
இந்தோனேசிய குகை ஓவியங்கள்
இந்தோனேசியாவின் சுலவேஸித் தீவில் காணப்படுகின்ற குகை ஓவியங்கள் வயதைக் கணித்த ஆஸ்திரேலியா, குயின்ஸ்லாந்திலுள்ள கிரிஃபித் பல்கலைக்கழகத்தைச் சேர்ந்த டாக்டர் மெக்ஸிமே ஆபோர்ட், இந்த மரோஸ் குகையிலுள்ள ஓவியங்களுக்கு குறைந்தது 40 ஆயிரம் ஆண்டுகளாவது வயதிருக்கும் என்று கணித்திருக்கிறார்.
இந்தோனேசிய குகை ஓவியங்களுக்கு சுமார் 27 ஆயிரம் ஆண்டுகள் வயதிருக்கும் என்றும் விஞ்ஞானிகள் மதிப்பிட்டுள்ளனர். இந்தக் குகைகளைப் பயன்படுத்தியவர்கள் குறைந்தது 13 ஆயிரம் ஆண்டுகளுக்காவது ஓவியங்களை வரைந்துவந்திருக்கிறார்கள் என்பதை கணிக்க முடிகின்றது.
குகை ஓவியங்கள் அவை வரையப்பட்ட கால கட்டங்களின் பண்பாடு, நம்பிக்கைகள் முதலியவற்றை அறிந்து கொள்வதற்கான பெறுமதியான தகவல்களையும் தருகின்றன.
ஆஸ்திரேலியக் குகை ஓவியங்கள் சில:
வெளி இணைப்புகள்
பகுப்பு:குகை ஓவியங்கள் பகுப்பு:மானிடவியல் பகுப்பு:தொல்லியல்
வால்டர் வில்சன்
சர் வால்டர் ஸ்டூவர்ட் ஜேம்ஸ் வில்சன் (1876 - 16 ஏப்ரல் 1952) பிரிட்டிஷ் இந்தியாவில் ஆங்கிலத்தில் பிறந்த வணிகரும் வங்கியாளரும் ஆவார். இவர் பிரித்தானிய இந்தியாவின் மத்திய சட்டமன்றத்தில் உறுப்பினராகவும் பணியாற்றிவர் ஆவார்.
அவர் இங்கிலாந்துக்குத் திரும்பிச் சென்ற பிறகும் அவர் இறக்கும் வரை இந்தியாவுடன் நெருங்கிய தொடர்பு வைத்திருந்தார்.
வாழ்க்கை
வால்டெக்ராவே பார்க் பகுதியைச் சார்ந்த ஆல்பர்ட் வில்சன் (1843-1922) உடன் மேரி எலிசபெத் ஆகியோருக்குப் பிறந்தவர்களில் மூத்த எஞ்சியிருக்கும் மகன் வால்டர் வில்சன் ஆவார். இவர் செயின்ட் பால் பள்ளியில் கல்வி கற்றார்.
1921 ஆம் ஆண்டில், வில்சன் டர்னர் மோரிசன், & கோ, லிமிடெட் நிறுவனத்தின் இயக்குநராகவும், கல்கத்தா மாநகராட்சியின் உறுப்பினராகவும் இருந்தார். 1924 ஆம் ஆண்டில், அவர் இந்திய சட்டமன்றத்தில் நியமிக்கப்பட்டார். வர்த்தகத்தை பிரதிநிதித்துவப்படுத்தும் அதிகாரப்பூர்வமற்ற அதிகாரியாக நியமிக்கப்பட்டார், மற்றும் 1928 வரை பணியாற்றினார்.
ஜூலை 3, 1926 இல், வில்சனுக்கு சர் பட்டம் வழங்கப்பட இருப்பதாக அறிவிக்கப்பட்டது, இது 1927 ஜனவரி 18 அன்று டெல்லியின் குடியரசுத் தலைவர் இல்லத்தில் இந்தியாவின் வைசிராய் இர்வின் பிரபு என்பவரால் நடத்தப்பட்டது.
1928 ஆம் ஆண்டில், வில்லியம் கோட்டையில் உச்சநீதிமன்றத்தின் முதல் தலைமை நீதிபதியான எலியா இம்பேயின் டில்லி கெட்டலின் உருவப்படத்தை கல்கத்தாவின் விக்டோரியா நினைவிடத்தில் வழங்கினார்.
பின்னர் அவர் இம்பீரியல் வங்கியின் இயக்குநராக இருந்தார்.
ஓய்வு பெற்று கென்ட்டுக்குத் திரும்பிய பிறகு, வில்சன் 1932 முதல் 1935 வரை டன்ப்ரிட்ஜ் வெல்ஸ் மாநகராட்சியில் உறுப்பினராக இருந்தார்.
தனிப்பட்ட வாழ்க்கை
1919 ஆம் ஆண்டில், வில்சன் ஜே.ஜே. மோரிஸின் மகள் எத்தேல் வினிஃப்ரெட்டை மணந்தார், அவர்களுக்கு ஒரு மகன், வால்டர் ஜேம்ஸ் லாடிமர் (பிறப்பு 1921) மற்றும் வினிஃப்ரெட் லாடிமர், ரேச்சல் மேரி லாடிமர் மற்றும் மார்கரெட் நவோமி லாடிமர் ஆகிய மூன்று மகள்கள் இருந்தனர். 1942 ஆம் ஆண்டில், கிரெனேடியர் காவலர்களின் மேஜர் டபிள்யூ.ஜே.எல் வில்சன், 2 வது விஸ்கவுன்ட் ஸ்கார்ஸ்டேலின் ரிச்சர்ட் கர்சனின் மகள்களில் ஒருவரான அன்னே மில்ட்ரெட் கர்சனை (பிறப்பு 1923) திருமணம் செய்து கொண்டார், அவர்களுக்கு இரண்டு மகன்களும் ஒரு மகளும் இருந்தனர். 1943 ஆம் ஆண்டில், அவர்களின் மகள் ரேச்சல் மேரி, வெல்ஷ் காவலர்களின் இளம் அதிகாரியான மெர்வின் கிறிஸ்டோபர் வியாஸ்பி-பெல்ஹாம் என்பவரை மணந்தார், பின்னர் அவர் ஒரு படைப்பிரிவுத் தலைவராக இருந்தார். அவர்களுக்கு ஒரு மகனும் ஒரு மகளும் இருந்தனர்.
வில்சன் ஏப்ரல் 16, 1952 அன்று டான்பிரிட்ஜில் உள்ள ஒரு மருத்துவமனையில் இறந்தார்.
குறிப்புகள்
பகுப்பு:1952 இறப்புகள் பகுப்பு:1876 பிறப்புகள் பகுப்பு:பிரித்தானிய இந்திய அரசு
பெராம்பட்டு ஊராட்சி
பெராம்பட்டு ஊராட்சி (Perampattu Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2019 ஆகும். இவர்களில் பெண்கள் 983 பேரும் ஆண்கள் 1036 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அர்பான் அக்ரம்
அர்பான் அக்ரம்  (Arfan Akram, பிறப்பு: நவம்பர் 17 1983 என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். 2003-2005 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அர்பான் அக்ரம் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:யூனிகார்ன்ஸ் துடுப்பாட்டக்காரர்கள்
பையாவூர்
பையாவூர் (Payyavoor) என்பது இந்திய மாநிலமான கேரளாவின் கண்ணூர் மாவட்டத்திலுள்ள ஒரு நகரமாகும். இது பையாவூர் பேரூராட்சியின் தலைமையகமாகவும் இருக்கிறது.
அமைவிடம்
பையாவூர், மாவட்டத் தலைமையகமான கண்ணூருக்கு கிழக்கே 43 கி.மீ. தொலைவிலும், வட்டத் தலைமையகமான தளிப்பரம்பாவுக்கு கிழக்கே 30 கி.மீ. தொலைவிலும், இரிட்டிக்கு 20 கி.மீ. தொலைவிலும் அமைந்துள்ளது. அருகிலுள்ள நகராட்சி சிறீகண்டபுரம் 10 கி.மீ தூரத்தில் உள்ளது.
சிவ விழா
இங்குள்ள சிவன் கோவிலில் நடைபெறும் திருவிழா மிகவும் பிரபலமானது. இது கும்ப மாதத்தின் முதல் நாளிலிருந்து பன்னிரென்டாம் நாள் வரை கொண்டாடப்படுகிறது. இந்த நகரத்தில் புனித அன்னை தேவாலயம் என்ற பெயரில் ஒரு கன்னையா கத்தோலிக்க தேவாலயம் உள்ளது.
சிவன் கோவிலில் ஊட்டு விழா
சிவபெருமானின் ஆலயத்தில் ஊட்டுத் திருவிழா கிராமத்தின் தனித்துவமான கொண்டாட்டமாகும். இது ஒவ்வொரு ஆண்டும் மலையாள நாட்காட்டியின்படி பன்னிரென்டாம் நாள் வரை கொண்டாடப்படுகிறது. சாதி, மத வேறுபாடின்றி மக்கள் இந்த விழாவைக் கொண்டாடுகிறார்கள். குடகு மாவட்டத்தைச் சேர்ந்தவர்கள் (கருநாடகா) வேண்டுதல்களுடன் பிரசாதத்தையும் கொண்டு வருகிறார்கள். திருவிழா பிப்ரவரி 12 அன்று (மகரம் 30) தொடங்கி பிப்ரவரி 24 அன்று (கும்பம் 12) முடிவடைகிறது. இந்த விழா குடகு அத்துடன் கேரளாவைச் சேர்ந்த மக்களின் 'சங்கமம்' என்று கருதப்படுகிறது. திருவிழா துவங்குவதற்கு முன்பு குடகிலிருந்து பக்தர்கள் தங்கள் கால்நடைகளௌடன் திருவிழா காலத்தில் 'பிரசாத ஊட்டம்' எனப்படும் அரிசி பிரசாதங்களுடன் கோவிலுக்கு வருகிறார்கள். இந்த திருவிழாவைப் பற்றிய பல்வேறு புராணக்கதைகள் உள்ளன.
போக்குவரத்து
கேரள மலை நெடுஞ்சாலை 59 இதன் வழியாக செல்கிறது. இது அருகிலுள்ள நகரங்களான செம்பேரி, உலிக்கல், இரிட்டி, நடுவில், கருவஞ்சல், அலகோடு போன்ற ஊர்களை இணைக்கிறது. கேரள மாநில நெடுஞ்சாலை 36 இங்கிருந்து சுமார் 10 கி.மீ. தூரத்தில் உள்ள சிறீகண்டபுரம் நகரம் வழியாக செல்கிறது.
தேசிய நெடுஞ்சாலை 66 30 கி.மீ தூரத்திலுள்ள தளிப்பறம்பா நகரத்தில் செல்கிறது. இங்கிருந்து மங்களூரையும், மும்பையையும் வடக்குப் பகுதியிலும், கொச்சினையும், திருவனந்தபுரத்தையும் தெற்குப் பகுதியிலும் அணுகலாம். கிழக்கு நோக்கிச் செல்லும் சாலை மைசூரையும் பெங்களூரையும் இணைக்கிறது.
கண்ணூர் அருகிலுள்ள தொடர் வண்டி நிலையமாகும். 26 கி.மீ தெற்கே கண்ணூர் பன்னாட்டு வானூர்தி நிலையம் அருகிலுள்ள வானூர்தி நிலையமாகும். மங்களூரு பன்னாட்டு வானூர்தி நிலையம் கோழிக்கோடு பன்னாட்டு வானூர்தி நிலையம் போன்ற இடங்களிலிருந்தும் விமானச் சேவைகளும் உள்ளன.
புள்ளிவிவரங்கள்
2011, இந்திய மக்களதொகை கணக்கெடுப்பின்படி பையாவூர் கிராமத்தில் 11,373 ஆண்களும், 11,625 பெண்களும் என 22,998 மக்கள் தொகை உள்ளனர். பாலின விகிதம் 1,000 ஆண்களுக்கு 1,022 பெண்கள். இதன் பேரூராட்சி வரம்பில் 5,698 வீடுகள் உள்ளன.
மேற்கோள்கள்
பகுப்பு:Coordinates on Wikidata பகுப்பு:கண்ணூர் மாவட்டத்தில் உள்ள ஊர்களும் நகரங்களும் பகுப்பு:கண்ணூர் மாவட்டம்
பாலமேடு செல்லாயி அம்மன் கோயில்
பாலமேடு செல்லாயி அம்மன் கோயில் தமிழ்நாட்டில் மதுரை மாவட்டம், பாலமேடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திலீப் சர்கார்
திலீப் சர்க்கார் (Dilip Sarkar) (பிறப்பு 1948 அல்லது 1949 - இறப்பு 9 ஜூன் 2013) இவர் இந்தியாவின் மேற்கு வங்க மாநில அரசியல்வாதியும் பராபனி சட்டமன்றத் தொகுதியின் முன்னாள் உறுப்பினரும் ஆவார். இவர் இந்திய பொதுவுடைமை (மார்க்சிஸ்ட்) கட்சியினைச் சார்ந்தவர்.
இறப்பு
இவர் 2013ஆம் ஆண்டு ஜூன் 9ஆம் தேதியன்று இவரது 64 வயதில் சுடப்பட்டு இறந்தார்.
மேற்கோள்கள்
பகுப்பு:இந்தியாவில் கொலை செய்யப்பட்ட அரசியல்வாதிகள் பகுப்பு:2013 இறப்புகள்
அன்னா கிளெமன்
அன்னா சோபியா கிளெமன் ( Anna Sofia Kleman ) (1862-1940) ஒரு சுவீடனைச் சேர்ந்த காப்பீட்டு அதிகாரியும் பெண்ணியவாதியுமாவார். பெண்களின் உரிமைகள் ஆர்வலராகவும், அமைதிவாதியாகவும், குறிப்பாக வாக்களிக்கும் உரிமைகள் தொடர்பாக இவர் செய்த பணிக்காக நினைவுகூரப்படுகிறார். 1911-ஸ்டாக்ஹோமில் நடந்த பெண்கள் வாக்குரிமை மாநாட்டில் பங்கேற்றார். 1915 ஆம் ஆண்டு டென் ஹாக்கில் நடந்த சர்வதேச பெண்கள் அமைதி மாநாட்டில் சுவீடனைப் பிரதிநிதித்துவப்படுத்தினார்.
1919 இல் "சேவ் தி சில்ட்ரன்" என்ற தொண்டு உருவாக்கப்பட்டது போது இவர் சுவீடன் பிரதிநிதி ராடா பார்னெனின் குழுவில் இருந்தார். இறுதியில் இவர் குழுவின் தலைவராவார்.
சுயசரிதை
வலது|thumb|320x320px| 1915 இல் நடந்த சர்வதேச மகளிர் மாநாடு. இடமிருந்து வலமாக:1. லூசி தூமையன் - ஆர்மீனியா, 2. லியோபோல்டின் குல்கா, 3. லாரா ஹியூஸ் - கனடா, 4. ரோசிகா ஸ்விம்மர் - அங்கேரி, 5. அனிதா ஆக்ஸ்பர்க் - ஜெர்மனி, 6. [[ஜேன் ஆடம்ஸ் - அமெரிக்கா, 7. யூஜெனி ஹானர், 8. அலெட்டா ஜேக்கப்ஸ் - நெதர்லாந்து, 9. கிறிஸ்டல் மேக்மில்லன் - யுகே, 10. ரோசா ஜெனோனி - இத்தாலி, 11. அன்னா கிளெமன் - சுவீடன், 12. தோரா தகார்ட் - டென்மார்க், 13. லூயிஸ் கெய்ல்ஹாவ் - நார்வே]]
1862 இல் கார்ல்ஸ்க்ரோனா எனற ஊரில் தளபதி கார்ல் கிளெமன் (1820-1872) மற்றும் ஜோகன்னா அகஸ்டா கிராம் (1825-1904) ஆகியோருக்கு அண்ணா சோபியா கிளெமன் என்ற பெயரில் பிறந்தார். இவரது தங்கை, எலன் கிளெமன் (1867-1943) என்பவரும் பெண்கள் இயக்கத்திலும் தீவிரமாக இருந்தார்.
1895 வாக்கில், ஸ்டாக்ஹோமில் உள்ள துலே காப்பீட்டு நிறுவனத்தில் பணிபுரிந்தார். 1903 முதல், மாணவர்கள் மற்றும் தொழிலாளர்கள் சங்கம், 1906 முதல் 1911 வரை, பெண்கள் அரசியல் உரிமைகளுக்கான சங்கத்திலும் பணியாற்றினார். 1907 ஆம் ஆண்டில் நியா இடூன் என்ற பெண்கள் அமைப்பின் குழுவிற்கு தேர்ந்தெடுக்கப்பட்டார். பெண்களின் வாக்களிக்கும் உரிமையை ஆதரிப்பவராகவும் இருந்த இவர், 1911 ஸ்டாக்ஹோம் வாக்குரிமை மாநாட்டில் தீவிர பங்கேற்பாளராக ஆனார். ஹாக்கில் நடந்த மகளிர் அமைதி மாநாட்டிலும் (1915), சூரிக்கு (1919) அமைதி மற்றும் சுதந்திரத்திற்கான மகளிர் சர்வதேச அமைப்பின் மாநாட்டிலும் பங்கேற்றார்.
ஒரு எழுத்தாளராக, 1916 இல் இருந்து "பெண்களுக்கான வாக்களிக்கும் உரிமைகள்" என்ற இதழில் பெண்களின் வாக்குரிமைக்கு ஆதரவாக கட்டுரைகளை வழங்கினார்
1915 முதல் 1918 வரை அமைதி மற்றும் சுதந்திரத்திற்கான மகளிர் சர்வதேச அமைப்பின் சுவீடன் அத்தியாயத்தின் தலைவராக கிளெமன் ஒரு அமைதி ஆர்வலராக அதிகளவில் ஈடுபட்டார். 1925 ஆம் ஆண்டில், வாசிங்டன், டி. சி.யில் தேசிய பெண் வாக்குரிமை சங்கம் ஏற்பாடு செய்திருந்த சர்வதேச பெண்கள் அமைப்பு மாநாட்டில் கலந்துகொண்டு, பெண்கள் இயக்கத்திற்காக அர்ப்பணிக்கப்பட்ட பத்திரிகையான ஹெர்தாவில் நடந்த விவாதங்களைப் பற்றி அறிக்கை செய்தார்.
இறப்பு
அன்னா கிளெமன் 1940 இல் ஸ்டாக்ஹோமில் இறந்தார்.
சான்றுகள்
பகுப்பு:1940 இறப்புகள் பகுப்பு:1862 பிறப்புகள் பகுப்பு:பெண் எழுத்தாளர்கள்
பாலிகிரேசு
பாலிகிரேசு (Polycrase) என்பது கருப்பு அல்லது பழுப்பு நிறத்திலுள்ள உலோக அணைவு யுரேனியம் இட்ரியம் ஆக்சைடு கனிமம் ஆகும். பாலிகிரேசு-(Y) என்றும் இது அழைக்கப்படுகிறது. (Y,Ca,Ce,U,Th)(Ti,Nb,Ta)2O6 என்பது இக்கனிமத்தின் மூலக்கூற்று வாய்ப்பாடாகும்.. படிக உருவமற்ற இக்கனிமத்தின் கடினத்தன்மை மதிப்பு 5 முதல் 6 என மோவின் அளவுகோல் தெரிவிக்கிறது. மேலும் பாலிகிரேசு கனிமத்தின் ஒப்படர்த்தி 5 ஆகும். கனிமத்தில் கிட்டத்தட்ட 6% அளவுக்கு யுரேனியம் ஒரு பகுதிப் பொருளாக இருப்பதால் கனிமம் கதிரியக்கப் பண்பைக் கொண்டுள்ளது. பளிங்குக் கல் பெக்மாடைட்டு எனப்படும் தீப்பாறை வகைகளில் பாலிகிரேசு காணப்படுகிறது.
நையோபியம் மிகு அருமண் ஆக்சைடு இயுக்செனைட்டுடன் பாலிகிரேசு தொடர் வரிசையாக உருவாகிறது. நோர்வே நாட்டின் பிளெக்கிப்யார்டு நகராட்சிக்கு அருகிலுள்ள இத்ரா தீவிலுள்ள ஒரு மீன்பிடி கிராமத்தில் 1870 ஆம் ஆண்டு முதன் முதலில் பாலிகிரேசு கண்டுபிடிக்கப்பட்டது.
மேற்கோள்கள்
பகுப்பு:யுரேனியம் கனிமங்கள் பகுப்பு:தோரியம் கனிமங்கள் பகுப்பு:கால்சியம் கனிமங்கள் பகுப்பு:இட்ரியம் கனிமங்கள் பகுப்பு:இலந்தனைடு கனிமங்கள் பகுப்பு:நையோபியம் கனிமங்கள் பகுப்பு:தாண்டலம் கனிமங்கள் பகுப்பு:தைட்டானியம் கனிமங்கள் பகுப்பு:ஆக்சைடு கனிமங்கள் பகுப்பு:நேர்ச்சாய்சதுரக் கனிமங்கள் பகுப்பு:படிக உருவமற்ற திண்மங்கள்
ஏடீசிஒய் 3
மனிதர்கள் உடலில் உள்ள அடினைலைல் சைக்லேஸ் வகை3 நொதியத்திற்கு ஏடீசிஒய்3 (ADCY3) மரபணு என்ற குறியீடு வழங்கப்பட்டுள்ளது.
செயல்பாடு
இந்த மரபணுவிற்கு அடினைலைல் சைக்லேஸ்3 எனப்படும் ஏடீசிஒய்3 என்ற குறியீடு வழங்கப்பட்டுள்ளது. இது சவ்வு எனப்படும் மென்தோலுடன் தொடர்புடைய ஒரு நொதி ஆகும். இது துனைச் செய்தி பரிமாற்ற பொருள் வளைய அடினோசைன் மோனோபாஸ்பேட்டின் வினைவேக ஊக்கியாக செயல்படுகிறது (cAMP).
இந்த ADCY3 உட்பிரிவு மணக்கும் பொருள் மற்றும் மணம்கமழும் பொருள்களை கண்டறிய உதவும் செயலூக்கியாகும்.இது செல்களுக்கு இடையேயான வளைய அடினோசைன் மோனோபாஸ்பேட்டின் செறிவை அடிப்படையாகக் கொண்டு பண்பேற்றம் செய்யப் பயன்படுகிறது. ; நடுவு செய் மருத்துவம். ; செயல்துணை ஊக்கி தமிழ் இணையப் பல்கலைக்கழக அகரமுதலியில் mediateபலுக்கல் odorant மருத்துவம். வான வாய்ப்பு mediates லை பெறு தல் (சாத்தியமான) வழியாக modulation intracellular முகாமில் வதை.
வெளி இணைப்புகள்
பகுப்பு:மரபணுக்கள்
பியாசு ஆற்றுப் போர்
பியாசு ஆற்றுப் போர் (Battle of Beas River) என்பது செங்கிசுகானின் இரண்டாவது மகன் சகாட்டை கானேட்டு படைக்கும் அடிமை வம்சமான மம்லுக் வம்சப் படையினருக்கும் 1285 இல் நடைபெற்ற சண்டையாகும். கியாசுதின் பால்பான் தன்னுடைய மெய்க்காப்பாளர் படையைக் கொண்டு, பியாசு ஆற்றுக்கு குறுக்கே வலிமை மிகுந்த ஒரு எதிர்ப்புப் படையை நிறுத்தியிருந்தார். வலுவான இப்படை முல்தான் மற்றும் லாகூரில் தொடக்க தாக்குதல் நிகழ்த்திட திட்டமிட்டது. எனினும் இவரது மகன் முகமதுகான் போரில் கொல்லப்பட்டான்
மேற்கோள்கள்
பகுப்பு:தில்லி சுல்தானகத்தின் போர்கள்
பதினறும எண் முறைமை
பதினறும எண்கள் (ஆங்கிலம்: Hexadecimal) பதினாறை அடிப்படையாக கொண்ட எண்கணித முறையாகும். பல கணினி மென்பொருட்களும் பதினறும எண்களை கொண்ட நிரல்களாகவே தொகுக்கப்படுகின்றன.
கிஷன் கபூர்
கிஷன் கபூர் (Kishan Kapoor, பிறப்பு:25 ஜுன்  1951) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதீய ஜனதா கட்சியைச் சேர்ந்தவர். 2019 ஆம் ஆண்டு காங்க்ரா மக்களவைத் தொகுதியிலிருந்து மக்களவைக்கு பாரதீய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
பதினறும எண் முறைமை
எண்கணிதம் இடத்தை அடிப்படையாக கொண்டது. ஒரு எண் இருக்கும் இடத்தை பொறுத்து அதன் பெருக்கும் அளவு அமைகிறது. ஒன்று, பத்து, நூறு என்று எண்கள் இடத்தை கொண்டு அளவிடப்படுகிறது. அதனால்தான் 9க்கு அடுத்து 2 இலக்கத்திற்கு தாவுகிறோம். மொத்தத்தில் எண்களெல்லாம் 0-9 முடிய உள்ள 10 எண்களே. அடி 16 என்றோ 16ன் அடிப்படை என்றோ குறிக்கப்படும் எண்கள் 0-15 வரை வந்து அதன் பின்பு 2 இலக்கங்கள் தொடங்கும். அதாவது பதினாறின் மடங்காக, இரண்டாவது இலக்கத்திற்கு போகும் போது ஒரு பதினாறு முடிந்துவிட்டது என்றும், மூன்றாவது இலக்கத்திற்கு போகும் போது 256 முடிந்துவிட்டது என்றும் பொருள் படும். பத்தை அடிப்படையாக கொண்டு 2 இலக்கம் வருவதைப்போலவே பத்து வரை அதே எண் குறியீடுகள் பயன்படுத்தப்படுகின்றன. மிச்சமுள்ள 6 எண்களும் ஆங்கில எழுத்துக்களான A/a, B/b, C/c, D/d, E/e, F/f என்று குறிக்கப்படுகிறது. இதன் வரிசை 1,2,3,4,5..9,a,b,c,d,e,f,10,11,12..19,1a,1b,1c,1d,1e,1f,20... என்று நீளும்.
கிஷன் கபூர்
மேற்கோள்கள்
பகுப்பு:17வது மக்களவை உறுப்பினர்கள் பகுப்பு:வாழும் நபர்கள் பகுப்பு:1951 பிறப்புகள்
பதினறும எண் முறைமை
பகுப்பு:எண்கள்
பூசலார் நாயனார்
பூசலார் நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். தொண்டை நாட்டில் திருநின்றவூரில் மறையவர் குலத்திலே தோன்றியவர் பூசலார் என்னும் பெருந்தகையார். இவர் சிவனடியாராகிய அன்பர்க்கு ஏற்றபணி செய்தலே பிறவிப்பயன் எனக் கொண்டு பொருள்தேடி அடியார்க்கு அளித்து வந்தார். சிவபெருமானுக்குத் திருக்கோயில் அமைத்துப் பணிசெய்ய விரும்பிய இவர் தம்மிடத்துப் பொருள் இல்லாமையால் அதற்குரிய பொருளை வருந்தித் தேடியும் பெற இயலாதவராயினர். இந்நிலையில் மனத்திலே சிவபெருமானுக்குத் திருக்கோயில் அமைக்க எண்ணினார். மனத்தின்கண் சிறிதுசிறிதாகப் பெரும்பொருள் சேர்த்தார். திருப்பணிக்கு வேண்டிய கல் மரம் முதலிய சாதனங்களையும் பணிசெய்தற்குரிய தச்சர் முதலிய பணியாளர்களையும் மனத்தில் தேடிக்கொண்டார். நல்ல நாள் பார்த்துத் திருக்கோயிற் பணியைத் தம் மனத்துள்ளே தொடங்கி இரவும் துயிலாமல் அடிப்படை முதல் உபானம் முதலிய வரிசைகளை அமைத்து உரிய அளவுப்படி விமானமும் சிகரமும் அமைத்து அதன்மேல் தூபியும் நட்டனர். சுதைவேலை முடித்து அக்கோயிலினுள்ளே கிணறு திருக்குளம், மதில் முதலான எல்லாம் வகுத்தமைத்து இவ்வாறு தம்மனத்தில் உருவாகிய திருக்கோயிலுள்ளே சிவபெருமானை எழுந்தருளச் செய்வதற்கேற்ற நல்லநாளும் வேளையும் நிச்சயித்தார்.
இவரது திருப்பணி இவ்வாறு நிகழ்ந்து கொண்டிருக்கும் நிலையில், காடவர்கோனாகிய வேந்தர்பெருமான் காஞ்சி நகரத்திலே இறைவனுக்குத் திருக்கற்றளி அமைத்துத் தன் பெரிய பொருள் முழுவதையும் அத்திருக்கோயிற் பூசனைக்கென்று வகுத்துத் தான் அமைத்த கற்றளியிலே சிவபெருமானை எழுந்தருளுவிப்பதற்குப் பூசலார் அகத்தில் வகுத்த அந்த நாளையே குறித்தார். பூசலாரது அன்பின் திறத்தை உலகத்தார்க்கு அறிவிக்கத் திருவுளங் கொண்ட சிவபெருமான், அந்நாளின் முதல் நள்ளிரவில் காடவர் கோமான் முன் கனவில் எழுந்தருளி நின்றவூர்ப்பூசல் அன்பன் நெடிதுநாள் நினைந்து செய்த நன்மை மிக்க ஆலயத்துள் நாளை நாம் புகுவோம்; நீ இங்கு செய்யத்துணிந்த தாபனத்தினை நாளைய தினத்தில் வைத்துக் கொள்ளாது பின்னர் மற்றொரு நாளில் செய்வாயாக’ என்று பணித்தருளி மறைந்தருளினார்.
பல்லவர்கோன், துயிலுணர்ந்தெழுந்து இறைவர் உளமுவக்கும் வண்ணம் பெரியதிருக்கோயிலை அமைத்த பெருந்தகையாரைச் சென்று காணவிரும்பித் திருநின்றவூரை அடைந்தான். அங்கு அருகணைந்தவர்களை நோக்கி, ‘பூசலார் அமைத்த கோயில் எங்கே உள்ளது?’ என்று கேட்டார். அதுகேட்ட நின்றவூர் மக்கள், ‘பூசலார் இவ்வூரிற் கோயில் எதுவும் கட்டவில்லை’ என்றனர். மன்னன் அவ்வூர் மறையவர்களை அழைத்து ‘பூசலார் யார்’ எனக்கேட்டறிந்து, ஆசில் வேதியராகிய அவர் இருக்குமிடத்திற்குத் தானே சென்று அவரை வணங்கி, ‘தேவரீர் அமைத்த திருக்கோயில் யாது? அக்கோயிலில் சிவபெருமானை எழுந்தருளச் செய்யும் நாள் இந்த நாள் என்று இறைவர் தெரிவித்தருளத் தெரிந்து உம்மைக்கண்டு பணிதற்கு வந்தேன்’ என்றார். பூசலார், அரசன் உரைகேட்டு மருண்டு, ‘இறைவர் என்னையும் பொருளாக அருள்செய்தாராயின் அக்கோயிலின் பெருமை எத்தகையது? என்று தமக்குள்ளேயே சிந்தித்துத் தாம் மனத்தால் முயன்று செய்த திருக்கோயிலின் அமைப்பினை மன்னனுக்கு விளங்க எடுத்துரைத்தார். அரசன் அதிசயித்துப் பூசலாரை நிலமுற்றத் தாழ்ந்து வணங்கித் தனது நகருக்குச் சென்றான்.
பூசலார் நாயனார் தாம் கட்டிய மனக்கோயிலிலே குறித்த நற்பொழுதில் சிவபெருமானைத் தாபித்துப் பூசனைகள் எல்லாம் பெருஞ்சிறப்புடன் பலநாட்கள் பேணிச் செய்திருந்து சிவபெருமான் திருவடிநீழலையடைந்தார்.
உசாத்துணைகள்
பகுப்பு:நாயன்மார்கள்
கரஞ்சி ஏரி
கரஞ்சி ஏரி (கன்னடம்: ಕಾರಂಜಿ ಕೆರೆ), Karanji Lake) இது, இந்தியாவின் கர்நாடக மாநிலத்தின் மைசூர் மாநகரில் அமைந்துள்ள ஒரு ஏரியாகும். இயற்கைப் பூங்காவான, ஒரு பட்டாம்பூச்சி பூங்காவும், மற்றும் பறவைக் கூடுகள் உடனான நடைபாதையாக காட்சியளிக்கும் இடமாகவும் உள்ளது.
சுமார் 90 எக்டேர் பரப்பளவில் அமைந்துள்ள இந்த ஏரி, 55 எக்டேர் அளவிற்கு நீர்பிடிப்பு பகுதியாகவும், மற்றும் 35 எக்டேருக்கு ஓதக்கரை நிலமாகவும் உள்ளது. மேலும் மைசூர் மிருகக்காட்சி சாலையின் கட்டுப்பாட்டில் உள்ள, இந்தியாவின் மிகப்பெரிய பறவைகள் சரணாலயம் ஒன்றும் இந்த ஏரியில் அமைந்துள்ளது. இந்த ஏரிக்கு வருகை தரும் ஆர்வமுள்ளவர்கள் நுழைவுச்சீட்டு பெற்று, மைசூர் உயிரியல் பூங்காவை காண்கிறார்கள். நுழைவுச்சீட்டு மூலம் ஒரு நாளைக்கு மட்டும் சராசரியாக 50,000 ரூபாய் வருமானம் ஈட்டுவதாக கூறப்படுகிறது.
பட்டாம்பூச்சி பூங்கா
thumb|கரஞ்சி பட்டாம்பூச்சி பூங்கா கரஞ்சி ஏரிக்குள் சிறிய தீவில் பட்டாம்பூச்சி பூங்கா உருவாக்கப்பட்டுள்ளது. இங்கு சுமார் 45 பட்டாம்பூச்சி இனங்கள் அடையாளம் காணப்பட்டுள்ளன. ஒரு தாவரவியலாளரின் உதவியுடன், பட்டாம்பூச்சிகள் இனப்பெருக்கம் செய்வதற்கு அவசியமான தேன் சுரக்கும் பூக்களை கொண்ட செடிகளை வளர்க்கப்படுகிறது. மேலும், சில பட்டாம்பூச்சிகளை ஈர்க்கும் நோக்கத்துடன் நிறைய தாவரங்கள் அங்குள்ள தீவில் நடப்பட்டு வருகின்றன.
பறவைகள்
thumb|கரஞ்சி பறவைகள் இந்த கரஞ்சி ஏரியில் மஞ்சள் மூக்கு நாரை, கூழைக்கடா, அரிவாள் மூக்கன், நீர்க்காகம், சாம்பல் நாரை, உள்ளான், கரிச்சான் குருவி கொக்கு போன்ற புலம்பெயர் பறவைகளை பார்க்க முடியும். சமீபத்திய ஆய்வில் கரஞ்சி ஏரியில் 147 பறவை இனங்கள் குறிப்பிடப்பட்டுள்ளன.
மேற்கோள்கள்
பகுப்பு:மைசூர் ஏரிகள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:மைசூர் மாவட்டம்
கொழுமம் தாண்டேசுவரர் கோயில்
கொழுமம் தாண்டேசுவரர் கோயில் தமிழ்நாட்டில் கோயம்புத்தூர் மாவட்டத்தில் மேட்டுப்பாளையம் வட்டத்தில் உள்ள சிவன் கோயிலாகும்.
அமைவிடம்
இக்கோயில் கோயம்புத்தூர் மாவட்டத்தில் கொழுமம் என்னுமிடத்தில், அமராவதி ஆற்றின் தென்கரையில், அமைந்துள்ளது. இவ்வூர் முன்னர் சங்கர ராமநல்லூர் என்றழைக்கப்பட்டது. குமண மன்னர் ஆட்சி செய்ததால் குமணன் நகர் எனவும், வணிகக்குழுக்கள் அதிகம் குழுமியிருந்த இடமாகக் காணப்பட்டதால் குழுமூர் எனவும் இவ்வூர் அழைக்கப்பட்டது.அது பின்னர் கொழுமம் என்றானதாகக் கூறுவர்.
இறைவன், இறைவி
இக்கோயிலின் மூலவராக தாண்டேசுவரர் உள்ளார். இவர் சோழீசுவரர் என்றும் அழைக்கப்படுகிறார். இறைவி பெரிய நாயகி ஆவார். வில்வம் இக்கோயிலின் தல மரமாகும். கோயிலின் தல தீர்த்தமாக அமராவதி உள்ளது. திருவாதிரை, ஆருத்ரா தரிசனம், ஆனி உத்திரம், மகாசிவராத்திரி பௌர்ணமி உள்ளிட்ட பல விழாக்கள் நடைபெறுகின்றன.
அமைப்பு
சிதம்பரத்தில் உள்ளது போல நடராசர் ஆனந்தத் தாண்டவத்தில் இடது காலை தூக்கிய நிலையில் உள்ளார். அவர் சுமார் ஐந்தரை அடி உயரத்தில் காணப்படுகிறார். இந்த அமைப்பின் காரணமாக இத்தலம் தென் சிதம்பரம் என்றழைக்கப்படுகிறது. மூலவருக்கு இடது புறம் தனி சன்னதியில் இறைவி உள்ளார். அவருக்கு முன் ஜேஷ்டாதேவி, திருச்சுற்றில் சுந்தர விநாயகர், பால முருகன், அய்யப்பன், மகாவிஷ்ணு, பைரவர், துர்க்கை, நவக்கிரகங்கள், மேற்கு நோக்கிய நிலையில் சனீசுவரன், சந்திரன், ஞானசம்பந்தர், நாவுக்கரசர், சுந்தரர், மாணிக்கவாசகர் ஆகியோர் உள்ளனர். கல் மண்டபம் போன்று காணப்படுகின்ற கருவறையின் பின்புறம் அக்னீசுவரர் சன்னதி உள்ளது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள்
தென்னம்பிள்ளையூர் ஊராட்சி
தென்னம்பிள்ளையூர் ஊராட்சி (Thennampillaiyur Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1181 ஆகும். இவர்களில் பெண்கள் 591 பேரும் ஆண்கள் 590 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2017 இல் இந்தியா
இந்திய நிகழ்வுகள் 2017 என்பது இந்த ஆண்டில் நிகழ்ந்த தேசிய மட்ட நிகழ்வுகள் மற்றும் சம்பவங்கள் ஆகியவையின் தொகுப்பு ஆகும்.
தேர்தல் பட்டியல்
மாநில தேர்தல்
குடியசுத் தலைவர் தேர்தல்
சூலை 17,2017இல் குடியரசுத் தலைவர் தேர்தல் நடைபெற்று 20ஆம் நாள் முடிவு வெளியானது. ராம் நாத் கோவிந்த் குடியரசுத் தலைவராகத் தேர்வானார்.
இந்திய துணைக் குடியரசுத் தலைவர் தேர்தல்
ஆகஸ்ட் 5.2017 அன்று துணைக் குடியரசுத் தலைவர் தேர்தல் நடைபெற்று வெங்கையா நாயுடு தேர்வானார்.
சான்றுகள்
பகுப்பு:2017 இல் இந்தியா பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:2010களில் இந்தியா
மைய சக்திகள்
மைய சக்திகள் அல்லது மையசக்தி நாடுகள்' (Central Powers, (இடாய்ச்சு மொழி: Mittelmächte; அங்கேரிய மொழி: Központi hatalmak; துருக்கிய மொழி: İttifak Devletleri or Bağlaşma Devletleri; பல்கேரிய மொழி: Централни сили) என்பது முதலாம் உலகப்போரில் நட்பு நாடுகள் அமைப்புக்கு எதிராகப் போரிட்ட நான்கு நாடுகளின் கூட்டணியாகும். இந்த அமைப்பில் ஜெர்மன் பேரரசு, ஆஸ்திரிய-அங்கேரியப் பேரரசு, உதுமானியப் பேரரசு மற்றும் பல்கேரிய இராச்சியம் ஆகிய பேரரசுகள் அங்கத்துவம் பெற்றன. இந்நாடுகள் நிலை பெற்றிருந்த இடங்களைப் பொருத்து இப்பெயர் பெற்றது. இந்நான்கு நாடுகளும் கிழக்கில் அமைந்த உருசியப் பேரரசு, மேற்கில் அமைந்த மூன்றாம் பிரஞ்சு குடியரசு, மற்றும் ஐக்கிய இராச்சியத்துக்குமிடையில் மத்தியில் வீற்றிருந்தமையால் இப்பெயர் பெற்றது.
உறுப்பு நாடுகள்
பகுப்பு:முதலாம் உலகப் போர் பகுப்பு:ஆபிரிக்காவின் முன்னாள் நாடுகள் பகுப்பு:ஆசியாவின் முன்னாள் நாடுகள் பகுப்பு:ஐரோப்பாவின் முன்னாள் நாடுகள்
அஞ்சல் வரலாறு
அஞ்சல் வரலாறு என்பது, அஞ்சல் முறைமைகள் செயற்படும் முறை குறித்து ஆய்வு செய்தலையும்; அவ் வரலாற்றை விளக்கும் கடித உறைகள், அஞ்சல் தொடர்பான பிற பொருட்கள் போன்றவற்றைச் சேகரிப்பதையும் குறிக்கும். அஞ்சல்தலை சேகரிப்பாளரும், அஞ்சல்தலை விற்பனையாளரும், அஞ்சல்தலை எலமிடுபவருமான ராப்சன் லோவே என்பவரே, 1930 ஆம் ஆண்டில் முதன்முதலாக இவ்விடயம் குறித்த ஒழுங்கான ஆய்வொன்றைச் செய்தவர் ஆவார். இவர் அஞ்சல்தலை சேகரிப்பாளரை "அறிவியல் மாணவர்கள்" என்றார். உண்மையில் அவர்கள் "கலைத்துறை மாணவர்கள்" ஆவர்.
சேகரித்தலின் சிறப்புத் துறை
அஞ்சல் வரலாறு என்பது, அஞ்சல்தலை சேகரித்தலின் ஒரு சிறப்புத் துறையாக வளர்ச்சியடைந்துள்ளது. அஞ்சல்தலை சேகரிப்பு என்பது, அஞ்சல்தலை உற்பத்தி அவற்றை வழங்குதல் தொடர்பான தொழில்நுட்ப அம்சங்கள் உட்பட்ட அஞ்சல்தலை தொடர்பான ஆய்வாக உள்ளது. அஞ்சல் வரலாறு என்பதோ அஞ்சல்தலைகளையும், அதோடு தொடர்புடைய அஞ்சல்குறி, அஞ்சலட்டை, கடிதவுறை, அவை உள்ளடக்கியுள்ள கடிதங்கள் ஆகியவற்றை வரலாற்று ஆவணங்களாகக் கருதி ஆய்வு செய்கின்றது. அஞ்சல் வரலாற்று ஆய்வில், அஞ்சல் கட்டணம், அஞ்சல் கொள்கை, அஞ்சல் நிர்வாகம், அஞ்சல் முறைமைகள் மீது அரசியலின் தாக்கம், அஞ்சல் கண்காணிப்பு என்பவற்றையும்; அரசியல், வணிகம்,பண்பாடு என்பவை தொடர்பில் அஞ்சல் முறைமைகளுக்கு ஏற்படக்கூடிய விளைவுகளையும் அஞ்சல் வரலாற்று ஆய்வில் சேர்த்துக்கொள்ள முடியும். பொதுவாக, அஞ்சல்களைப் பெற்றுக்கொள்ளல், இடத்துக்கிடம் எடுத்துச்செல்லல், வழங்குதல் ஆகியவை தொடர்பான எது குறித்தும் இத் துறையின் கீழ் ஆய்வு செய்யலாம்.